paragraph_text: Sastanak je posljedica promjene američke vanjske politike dolaskom predsjednika Trumpa na vlast, koji se odmaknuo od Obamine politike »strateške strpljivosti« i neodgovaranja na sjevernokorejske nuklearne provokacije te, nakon krizne 2017., u kojoj je Sjeverna Koreja lansirala nekoliko međukontinetnskih balističkih projektila, dolazi do zatopljenja odnosa između dviju Koreja i Sjeverne Koreje i SAD-a koje ishoduje zajedničkim nastupom korejskih športaša na Zimskim olimpijskim igrama 2018. u južnokorejskom Pyeongchangu, simbolički vrlo sličnog imena kao i sjevernokorejska prijestolnica Pyongyang.